Επιστημονική έκδοση μετά από διεθνή συνεργασία του Τμήματος Αρχιτεκτόνων Μηχανικών του Πανεπιστημίου Ιωαννίνων στο πλαίσιο του Erasmus+ Blended Intensive Programme (BIP)
Με μεγάλη μας χαρά ανακοινώνουμε την έκδοση σε ηλεκτρονική μορφή του βιβλίου επιστημονικού περιεχομένου με τίτλο Green/Blue/Grey Integration for Climate Adaptive Urban Design. An International Experience as Part of the Erasmus Blended Intensive Program, από τον εκδοτικό οίκο Maggioli Editore της Ιταλίας. Στο βιβλίο συμπεριλαμβάνεται εκτενές σχεδιαστικό έργο αρχιτεκτονικού σχεδιασμού ως αποτέλεσμα διεθνούς συνεργασίας του Πανεπιστημίου Ιωαννίνων με τα Universidad de Sevilla της Ισπανίας και Università degli Studi della Campania “Luigi Vanvitelli” της Ιταλίας. Η συνεργασία αυτή πραγματοποιήθηκε στο πλαίσιο του Erasmus+ Blended Intensive Programme που πραγματοποιήθηκε από τον Φεβρουάριο ως τον Μάρτιο του 2026 στη Σεβίλλη με τη συμμετοχή φοιτητών και φοιτητριών από τα τρία ιδρύματα. Οι προτάσεις που παρουσιάζονται αφορούν σε καινοτόμες προσεγγίσεις των φοιτητών πάνω σε ζητήματα κλιματικής αλλαγής, επίσης υποβάθμισης του φυσικού οικοσυστήματος και της βιοποικιλότητας στο αστικό περιβάλλον, σε συνδυασμό με επιτακτικές απαιτήσεις ανασύστασης του αστικού ιστού και οργανικής επανένταξης σε αυτόν βιομηχανικών κτιριακών κελυφών με ιστορική και κοινωνική σημασία. Τα αποτελέσματα συνοδεύονται από εκτενές θεωρητικό υλικό επιστημονικής τεκμηρίωσης και ανάδειξης της σημασίας του έργου.
Οι φοιτητές που συμμετείχαν από το Τμήμα Αρχιτεκτόνων Μηχανικών του Πανεπιστημίου Ιωαννίνων ήταν οι: Ευρυδίκη Αναγνωστοπούλου , Ανδρέας Αντωνιάδης, Κατερίνα Βάκα, Γιώργος Βολιώτης, Ελευθερία Λάβαρη, Αφροδίτη Μαλλιαρά, Διαμάντω Μαρκογιαννούλου, Φένια Μπίρμπα, Ιάσονας Νικητέας, Μαριάνθη Παπαγεωργίου, Νίκος Παπαγεωργίου, Γιώργος Παπαχριστόπουλος, Ευαγγελία Πασχαλίδου, Ηλιάνα Τολίδου, Μαρία-Σοφία Τσακιρίδη και Γεωργία Φράγκου. Την ομάδα των φοιτητών συνόδευσε ο καθηγητής Γιάννης Ζαβολέας
Το βιβλίο επιμελήθηκε η ομάδα των διδασκόντων από τα πανεπιστημιακά ιδρύματα που συμμετείχαν, συγκεκριμένα οι: Γιάννης Ζαβολέας (Πανεπιστήμιο Ιωαννίνων), Rossella Franchino (Università degli Studi della Campania “Luigi Vanvitelli”) και María Victoria Montes (Universidad de Sevilla), κείμενα των οποίων συμπεριλαμβάνονται στην έκδοση.

